Moj dojam o posjetu Drvodjelcu

U utorak, 9. svibnja posjetili smo tvrtku Drvodjelac d.o.o. koju posjeduje obitelj Marković. Tamo nas je dočekala Tea Marković sa svojim ocem Zdravkom. Tea nam je ispričala povijest i nastanak Drvodjelca. Sve je to poteklo od njezinog djeda koji je to prije mnogo godina započeo u svojoj garaži i sve izrađivao pomoću ručnih alata.

Danas Drvodjelac osim tvornice u Ivancu, ima još dvije pilane. Jedna je na Bednji, a druga u Lepoglavi. Tamo pile drva te ih šalju u Ivanec gdje ih pretvaraju u gotov proizvod.

Poslije Teinog izlaganja krenuli smo u obilazak. U Drvodjelcu ima mnogo faza proizvodnje i obrade drva. Prva faza mora pripremiti drvo i sortirati ga po nijansama. Tamo ima strojeva koji obrađuju drvo. U pogonima je jako bučno zbog svih strojeva koji rade svi odjednom. Ali prije nego drvo kreće u pripremu mora u sušione kako bi se posušilo i moglo dalje. Nakon što drvo prođe sve faze obrade, dolazi do pogona u kojem se proizvodi namještaj. U Drvodjelcu se proizvode kreveti, stolovi, gazišta za stepenice, noćni ormarići itd. U proizvodnji svaki radnik mora biti svjestan da njegov doprinos znatno utječe na kvalitetu proizvoda. Sve proizvode izvoze u zemlje zapadne Europe. Izvoze čak 97% proizvodnje. U Drvodjelcu radi više od 200 ljudi. Drvodjelac je vodeća drvoprerađivačka tvrtka sjeverozapadne Hrvatske. U završnom pogonu izrađuje se namještaj, lakira, polira i sve ostalo. Bili smo i u njihovom dućanu gdje smo vidjeli gotove proizvode kako izgledaju. Sviđa mi se taj namještaj koji proizvode. Obilazak je bio zanimljiv.

U Drvodjelac hodaju na praktičnu nastavu naši učenici iz škole. Drvodjelac je opremio našu školsku radionu u kojoj stolari također odrađuju svoju praktičnu nastavu.

Tvrtka mi se svidjela i zanimljiv je proces prerade drva kroz sve strojeve. Nadam se da ćemo opet posjetiti Drvodjelac ili neku drugu tvrtku jer tako možemo naučiti kako nastaju proizvodi i sve to možemo vidjeti.

Tamara Petak, 1E1